Document ID: 32009D0994

KOMISJONI OTSUS,
17. detsember 2009,
millega muudetakse Bulgaaria ja Rumeenia ühinemisakti VI lisa liidet seoses teatavate Bulgaaria piimatöötlemisettevõtetega
(teatavaks tehtud numbri K(2009) 10048 all)
(EMPs kohaldatav tekst)
(2009/994/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Bulgaaria ja Rumeenia ühinemisakti, eriti selle VI lisa 4. peatüki B osa punkti f esimest lõiku,
ning arvestades järgmist:
(1)
Bulgaaria ja Rumeenia ühinemisaktiga on Bulgaariale võimaldatud üleminekuperiood, et viia teatavad piimatöötlemisettevõtted vastavusse Euroopa Parlamendi ja nõukogu 29. aprilli 2004. aasta määrusega (EÜ) nr 853/2004, millega sätestatakse loomset päritolu toidu hügieeni erieeskirjad (1).
(2)
Bulgaaria on esitanud tõendid, et 39 piimatöötlemisettevõtet on ajakohastamise lõpule viinud ja vastavad nüüd täielikult liidu õigusaktidele. Kõnealustest ettevõtetest kahekümne seitsmel lubatakse nõuetele vastavat ja nõuetele mittevastavat toorpiima ilma eraldamata vastu võtta ja töödelda. Need ettevõtted tuleks lisada VI lisa liite I peatüki loetelusse.
(3)
Ühel piimatöötlemisettevõttel on praegu lubatud nõuetele vastavat ja nõuetele mittevastavat toorpiima ilma eraldamata vastu võtta ja töödelda ja seetõttu on see ettevõte kantud VI lisa liite I peatüki loetelusse. See ettevõte töötleb praegu ainult nõuetele vastavat toorpiima ja seega tuleks ta loetelust välja jätta.
(4)
Ühel piimatöötlemisettevõttel on praegu lubatud vastu võtta ja töödelda nõuetele vastavat ja nõuetele mittevastavat toorpiima eraldi tootmisliinidel ja seetõttu on see ettevõte kantud VI lisa liite II peatüki loetelusse. See ettevõte töötleb praegu ainult nõuetele vastavat toorpiima ja seega tuleks ta loetelust välja jätta.
(5)
Bulgaaria ja Rumeenia ühinemisakti VI lisa liidet tuleks seepärast vastavalt muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Bulgaaria ja Rumeenia ühinemisakti VI lisa liidet muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 17. detsember 2009

Labels: 7
18
17
0